Proposta KonÄ¡unta gÄ§al REGOLAMENT TAL-KUNSILL li jemenda r-Regolament (UE) NruÂ 267/2012 dwar miÅ¼uri restrittivi kontra l-Iran /* JOIN/2012/033 final - 2012/0338 (NLE) */





MEMORANDUM TA' SPJEGAZZJONI (1) Ir-Regolament tal-Kunsill (UE) Nru 267/2012 tat-23 ta' Marzu 2012 idaħħal fis-seħħ il-miżuri stabbiliti fid-Deċiżjoni 2010/413/PESK dwar miżuri restrittivi kontra l-Iran. Fil-15 ta' Ottubru 2012, il-Kunsill adotta d-Deċiżjoni 2012/635/PESK li temenda d-Deċiżjoni tal-Kunsill 2010/413/PESK u tipprovdi għal miżuri restrittivi addizzjonali kontra l-Iran. (2) Dawn il-miżuri addizzjonali jinkludu, b'mod partikolari, restrizzjonijiet addizzjonali fuq tagħmir u teknoloġija ewlenin li jistgħu jintużaw fl-industrija petrokimika, projbizzjoni fuq l-importazzjoni tal-gass naturali Iranjan, kif ukoll projbizzjoni tal-esportazzjoni ta' tagħmir u teknoloġija navali ta' importanza ewlenija għall-bini, il-manutenzjoni jew it-tiswija tal-bastimenti. Barra minn hekk, ġiet imposta projbizzjoni fuq il-kummerċ fil-grafit, ċerti metalli mhux maħduma jew nofshom maħduma, bħall-aluminju u l-azzar, u softwer għal ċerti proċessi industrijali. (3) Id-Deċiżjoni 2012/635/PESK sejħet ukoll għar-reviżjoni ta' miżuri restrittivi li jikkonċernaw oġġetti u teknoloġija b’użu doppju stipulati fl-Anness I għar-Regolament tal-Kunsill (KE) Nru 428/2009 tal-5 ta' Mejju 2009 li jistabbilixxi reġim Komunitarju għall-kontroll tal-esportazzjoni, it-trasferiment, is-senserija u t-tranżitu ta' oġġetti b’użu doppju. (4) Fid-dawl tal-Artikolu 215 tat-TFUE, hija meħtieġa aktar azzjoni mill-Unjoni sabiex tagħti effett lil dawn il-miżuri. (5) Ir-Rappreżentant Għoli tal-Unjoni għall-Affarijiet Barranin u l-Politika ta' Sigurtà u l-Kummissjoni għandhom għalhekk jipproponu li jiġi emendat f'dan is-sens ir-Regolament (UE) Nru 267/2012. 2012/0338 (NLE) Proposta Konġunta għal REGOLAMENT TAL-KUNSILL li jemenda r-Regolament (UE) Nru 267/2012 dwar miżuri restrittivi kontra l-Iran IL-KUNSILL TAL-UNJONI EWROPEA, Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 215 tiegħu, Wara li kkunsidra d-Deċiżjoni tal-Kunsill 2010/413/PESK tas-26 ta' Lulju 2010 dwar miżuri restrittivi kontra l-Iran u li tħassar il-Pożizzjoni Komuni 2007/140/PESK[1], Wara li kkunsidra l-proposta konġunta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà u l-Kummissjoni Ewropea, Billi: (1) Ir-Regolament tal-Kunsill (UE) Nru 267/2012[2] tat-23 ta' Marzu 2012 idaħħal fis-seħħ il-miżuri stabbiliti fid-Deċiżjoni 2010/413/PESK dwar miżuri restrittivi kontra l-Iran. Fil-15 ta' Ottubru 2012, il-Kunsill adotta d-Deċiżjoni 2012/635/PESK[3] li temenda d-Deċiżjoni tal-Kunsill 2010/413/PESK u tipprovdi għal miżuri restrittivi addizzjonali kontra l-Iran. (2) Dawk il-miżuri restrittivi addizzjonali jinkludu partikolarment restrizzjonijiet addizzjonali fuq tagħmir u teknoloġija ewlenin li jistgħu jintużaw fl-industrija petrokimika, kif ukoll projbizzjoni ta' esportazzjoni fuq tagħmir u teknoloġija navali ta' importanza ewlenija għall-bini, il-manutenzjoni jew it-tiswija tal-bastimenti. Barra minn hekk, il-kummerċ fil-grafit, metalli mhux maħduma jew nofshom maħduma, bħall-aluminju u l-azzar, u softwer għal ċerti proċessi industrijali għandu jiġi pprojbit. (3) Il-miżuri restrittivi addizzjonali jinkludu projbizzjoni fuq l-importazzjoni, ix-xiri jew it-trasport tal-gass naturali Iranjan. L-implimentazzjoni effettiva ta' din il-projbizzjoni titlob li jittieħdu miżuri għall-projbizzjoni tal-iswaps tal-gass naturali li jkunu magħrufa li jżidu l-esportazzjoni tal-gass naturali mill-Iran fi ksur tal-projbizzjoni, jew fejn ikun hemm raġuni valida li jiġi ssuspettat dan. Il-kuntratti ssodisfati bl-użu ta' pipeline direttament konness mal-grilja tat-trażmissjoni tal-gass naturali tal-Unjoni Ewropea mingħajr punt ta' dħul konness direttament jew indirettament mal-grilja tat-trażmissjoni Iranjana tal-gass naturali ma għandhomx jiġu affettwati mill-projbizzjoni fuq l-importazzjonijiet tal-gass naturali. (4) Id-Deċiżjoni 2012/635/PESK sejħet għar-reviżjoni ta' miżuri restrittivi li jikkonċernaw oġġetti u teknoloġija b’użu doppju stipulati fl-Anness I tar-Regolament tal-Kunsill (KE) Nru 428/2009 tal-5 ta' Mejju 2009 li jistabbilixxi reġim Komunitarju għall-kontroll tal-esportazzjonijiet, it-trasferiment, is-senserija u t-tranżitu ta' oġġetti b’użu doppju[4], bil-ħsieb tal-inklużjoni ta' ċerti oġġetti fil-Parti 2 ta' kategorija 5 tiegħu li jistgħu jkunu rilevanti għal industriji kkontrollati direttament jew indirettament mill-Korp tal-Gwardja Rivoluzzjonarja Iranjana jew li jistgħu jkunu rilevanti għall-programm nukleari, militari jew tal-missili ballistiċi tal-Iran filwaqt li jitqies il-bżonn li jiġu evitati konsegwenzi mhux intenzjonati fuq il-popolazzjoni ċivili fl-Iran. (5) Sabiex tiġi żgurata l-implimentazzjoni effettiva tal-projbizzjoni fuq il-bejgħ, il-forniment, it-trasferiment jew l-esportazzjoni lejn l-Iran ta' ċertu tagħmir jew teknoloġija ewlenin li jistgħu jintużaw fis-setturi ewlenin tal-industriji taż-żejt, tal-gass naturali u tal-petrokimiċi għandhom jiġu pprovduti listi ta' tali tagħmir u teknoloġija ewlenin. (6) Għall-istess raġuni, għandhom jiġu pprovduti wkoll listi ta' oġġetti suġġetti għal restrizzjonijiet kummerċjali fuq il-gass naturali, il-grafit, metalli mhux maħduma jew nofshom maħduma, bħall-aluminju u l-azzar, u softwer għal ċerti proċessi industrijali. (7) Id-Deċiżjoni 2012/635/PESK tipprojbixxi wkoll tranżazzjonijiet bejn banek u istituzzjonijiet finanzjarji tal-Unjoni u dawk Iranjani, sakemm mhux awtorizzati minn qabel mill-Istat Membru rilevanti. (8) Barra minn hekk, id-Deċiżjoni 2012/635/PESK tipprovdi għal projbizzjonijiet fuq il-forniment ta' servizzi ta' mmarkar u ta' klassifikazzjoni lil-tankers taż-żejt u bastimenti tal-merkanzija Iranjani kif ukoll fuq il-forniment ta' bastimenti maħsuba għat-trasport jew għall-ħażna ta' żejt u prodotti petrokimiċi lil persuni u entitajiet Iranjani jew lil persuni u entitajiet oħra bil-għan li jittrasportaw jew jaħżnu żejt u prodotti petrokimiċi Iranjani. (9) Dawn il-miżuri jaqgħu fil-kamp ta' applikazzjoni tat-Trattat dwar il-Funzjonament tal-Unjoni Ewropea u, għalhekk, sabiex jiġi implimentat hemm bżonn ta' azzjoni regolatorja fil-livell tal-Unjoni, partikolarment bil-għan li tiġi żgurata l-applikazzjoni uniformi tagħhom mill-operaturi ekonomiċi fl-Istati Membri kollha. (10) Ir-Regolament (UE) Nru 267/2012 għandu għalhekk jiġi emendat skont dan, ADOTTA DAN IR-REGOLAMENT: Artikolu 1 Ir-Regolament (UE) Nru 267/2012 huwa emendat kif ġej: (1) Fl-Artikolu 2, il-paragrafu 2 huwa sostitwit b'dan li ġej: 2. L-Anness I għandu jinkludi oġġetti u teknoloġija, inkluż softwer, li huma oġġetti jew teknoloġija b’użu doppju kif definiti fir-Regolament (KE) Nru 428/2009, għajr għal ċerti oġġetti u teknoloġija kif speċifikati fil-parti A u, sal-15 ta' April 2013, fil-parti C tal-Anness I ta' dan ir-Regolament. (2) Għandu jiddaħħal l-Artikolu 2a li ġej: "Artikolu 2a 1. Il-projbizzjoni fl-Artikolu 2, paragrafu 1 ma għandhiex tapplika għal: (a) l-eżekuzzjoni, sal-15 ta' April 2013, ta' kuntratti konklużi qabel is-16 ta' Ottubru 2012 għall-bejgħ, forniment, trasferiment jew esportazzjoni ta' prodotti u teknoloġija kif speċifikat fil-Parti C tal-Anness I ta' dan ir-Regolament jew kuntratti anċillari meħtieġa għall-eżekuzzjoni ta' tali kuntratti. (b) l-eżekuzzjoni, sal-15 ta' April 2013, ta' kuntratti konklużi qabel is-16 ta' Ottubru 2012 għall-għoti ta' assistenza teknika jew finanzjament jew assistenza finanzjarja relatati ma' oġġetti u teknoloġija kif speċifikat fil-Parti C tal-Anness I ta' dan ir-Regolament." (3) L-Artikolu 8 huwa sostitwit b'dan li ġej: "Artikolu 8 1. Għandu jkun ipprojbit li jinbiegħu, jiġu pprovduti, trasferiti jew esportati t-tagħmir jew it-teknoloġija elenkati fl-Anness VI u VIA, direttament jew indirettament, lil kwalunkwe persuna, entità jew korp Iranjani jew għall-użu fl-Iran. 2. L-Anness VI u VIA għandhom jinkludu tagħmir u teknoloġija ewlenin għas-setturi ewlenin li ġejjin tal-industrija taż-żejt u l-gass fl-Iran: (a) l-esplorazzjoni taż-żejt grezz u l-gass naturali; (b) il-produzzjoni taż-żejt grezz u l-gass naturali; (c) ir-raffinar; (d) il-likwefazzjoni tal-gass naturali. 3. L-Anness VI u VIA għandhom jinkludu wkoll tagħmir u teknoloġija ewlenin għall-industrija petrokimika fl-Iran. 4. L-Anness VI u VIA ma għandhomx jinkludu elementi inklużi fil-Lista Militari Komuni, jew fl-Anness I, l-Anness II jew l-Anness III." (4) L-Artikolu 10 huwa sostitwit b'dan li ġej: "Artikolu 10 1. Il-projbizzjonijiet fl-Artikoli 8 u 9 ma għandhomx japplikaw għal: (a) l-eżekuzzjoni, sal-15 ta' April 2013, ta' tranżazzjonijiet meħtieġa minn kuntratt kummerċjali fir-rigward ta' tagħmir jew teknoloġija ewlenin fl-esplorazzjoni taż-żejt mhux maħdum u tal-gass naturali, tal-produzzjoni taż-żejt mhux maħdum u tal-gass naturali, tar-raffinar, tal-likwefazzjoni tal-gass naturali kif elenkati fl-Anness VI konklużi qabel is-27 ta' Ottubru 2010, jew kuntratti anċillari meħtieġa għall-eżekuzzjoni ta' dawn il-kuntratti, jew minn kuntratt jew ftehim konklużi qabel is-26 ta' Lulju 2010 u li jkunu relatati ma' investiment fl-Iran li jkun sar qabel is-26 ta' Lulju 2010, u lanqas ma għandhom iwaqqfu l-eżekuzzjoni ta' obbligu li jirriżultaw minn dawn; jew (b) l-eżekuzzjoni, sal-15 ta' April 2013, ta' tranżazzjonijiet meħtieġa minn kuntratti kummerċjali rigward tagħmir u teknoloġija ewlenin għall-industrija petrokimika kif elenkati fl-Anness VI konklużi qabel l-24 ta' Marzu 2012, jew kuntratti anċillari meħtieġa għall-eżekuzzjoni ta' dawn il-kuntratti, jew minn kuntratt jew ftehim konklużi qabel it-23 ta' Jannar 2012 u li jkunu relatati ma' investiment fl-Iran li jkun sar qabel it-23 ta' Jannar 2012, u lanqas ma għandhom jimpedixxu l-eżekuzzjoni ta' obbligi li jirriżultaw minn dawn; jew (c) l-eżekuzzjoni, sal-15 ta' April 2013, ta' tranżazzjonijiet meħtieġa minn kuntratt kummerċjali fir-rigward ta' tagħmir jew teknoloġija ewlenin fl-esplorazzjoni taż-żejt mhux maħdum u tal-gass naturali, il-produzzjoni taż-żejt mhux maħdum u tal-gass naturali, ir-raffinar u l-likwefazzjoni tal-gass naturali u għall-industrija petrokimika kif elenkati fl-Anness VIA konklużi qabel is-16 ta' Ottubru 2012, jew kuntratti anċillari meħtieġa għall-eżekuzzjoni ta' dawn il-kuntratti, jew minn kuntratt jew ftehim konklużi qabel is-16 ta' Ottubru 2012 u relatati ma' investiment fl-Iran li jkun sar qabel it-23 ta' Jannar 2012, u lanqas ma għandhom jimpedixxu l-eżekuzzjoni ta' obbligi li jirrizultaw minn dawn; bil-kundizzjoni li l-persuna fiżika jew ġuridika, entità jew korp li jkunu qegħdin ifittxu li jidħlu f’dawn it-tranżazzjonijiet, jew li jipprovdu assistenza għal dawn it-tranżazzjonijiet, ikunu nnotifikaw it-tranżazzjoni jew l-assistenza, mill-inqas 20 jum ta' xogħol qabel, lill-awtorità kompetenti tal-Istat Membru fejn ikunu stabbiliti. 2. Il-paragrafu 1 għandu jkun bla ħsara għall-eżekuzzjoni tal-obbligazzjonijiet li jirriżultaw minn kuntratti msemmija fl-Artikolu 12(1)(b) u 14(1)b, sakemm dawk l-obbligi jirriżultaw minn kuntratti ta' servizz jew kuntratti anċillari neċessarji għall-eżekuzzjoni tagħhom u sakemm l-eżekuzzjoni ta' dawk l-obbligi tkun ġiet awtorizzata minn qabel mill-awtorità kompetenti kkonċernata u l-awtorità kompetenti tkun informat lill-awtoritajiet kompetenti l-oħra u lill-Kummissjoni bl-intenzjoni tagħha li tagħti awtorizzazzjoni. " (5) Jiddaħħlu l-Artikoli 10a, 10b u 10c li ġejjin: "Artikolu 10a 1. Għandu jkun ipprojbit li jinbiegħu, jiġu pprovduti, trasferiti jew esportati t-tagħmir jew it-teknoloġija ewlenin elenkati fl-Anness VIB, direttament jew indirettament, lil kwalunkwe persuna, entità jew korp Iranjani jew għall-użu fl-Iran. 2. L-Anness VIB għandu jinkludi tagħmir jew teknoloġija navali ewlenin għall-bini, il-manutenzjoni jew it-tiswija tal-bastimenti, inkluż tagħmir jew teknoloġija użati fil-kostruzzjoni ta' tankers taż-żejt. Artikolu 10b 1. Huwa pprojbit: (a) li jkunu pprovduti, direttament jew indirettament, assistenza teknika jew servizzi ta' senserija relatati mat-tagħmir u t-teknoloġija ewlenin elenkati fl-Anness VIB, jew relatati mal-provvista, il-manifattura, il-manutenzjoni u l-użu ta' oġġetti elenkati fl-Anness VIB, lil kwalunkwe persuna, entità jew korp Iranjani jew għall-użu fl-Iran. (b) li jkunu pprovduti, direttament jew indirettament, finanzjament jew assistenza finanzjarja relatati mat-tagħmir u t-teknoloġija ewlenin elenkati fl-Anness VIB, lil kwalunkwe persuna, entità jew korp Iranjani jew għall-użu fl-Iran. Artikolu 10c 1. Il-projbizzjonijiet fl-Artikoli 10a u 10b għandhom ikunu bla ħsara għall-provvista ta' tagħmir u teknoloġija navali ewlenin għal bastiment li ma jkunx proprjetà ta' persuna, entità jew korp Iranjani, jew ikkontrollat minn dawn, u li jkun ġie mġiegħel jidħol f'port fl-Iran, jew f'ilmijiet territorjali Iranjani, minħabba force majeure. 2. Il-projbizzjonijiet fl-Artikolu 10a u 10b għandhom ikunu bla ħsara għall-eżekuzzjoni, sal-15 ta' Frar 2013, ta' kuntratti konklużi qabel is-16 ta' Ottubru 2012 jew kuntratti anċillari meħtieġa għall-eżekuzzjoni ta' tali kuntratti. " (6) L-Artikoli li ġejjin 10d, 10e u 10f huma mdaħħla: "Artikolu 10d 1. Huwa pprojbit li jinbiegħ, jiġi fornut, trasferit jew esportat is-softwer għall-integrazzjoni tal-proċessi industrijali kif elenkat fl-Anness VIIA, direttament jew indirettament, lil kwalunkwe persuna, entità jew korp Iranjani jew għall-użu fl-Iran; 2. L-Anness VIIA għandu jinkludi softwer għall-integrazzjoni ta' proċessi industrijali li huwa rilevanti għal industriji kkontrollati direttament jew indirettament mill-Korp tal-Gwardja Rivoluzzjonarja Iranjana jew li huwa rilevanti għall-programm nukleari, militari jew tal-missili ballistiċi tal-Iran. Artikolu 10e 1. Huwa pprojbit: (a) li jkunu pprovduti, direttament jew indirettament, assistenza teknika jew servizzi ta' senserija relatati ma' softwer elenkat fl-Anness VIIA, jew relatat mal-forniment, il-manifattura, il-manutenzjoni u l-użu ta' oġġetti elenkati fl-Anness VIIA, lil kwalunkwe persuna, entità jew korp Iranjani jew għall-użu fl-Iran. (b) li jkunu pprovduti, direttament jew indirettament, finanzjament jew assistenza finanzjarja relatati mas-softwer elenkat fl-Anness VIIA, lil kwalunkwe persuna, entità jew korp Iranjani jew għall-użu fl-Iran. Artikolu 10f 1. Il-projbizzjonijiet fl-Artikolu 10d u 10e ma għandhomx japplikaw għall-eżekuzzjoni, sal-15 ta' Jannar 2013, ta' kuntratti konklużi qabel is-16 ta' Ottubru 2012 jew kuntratti anċillari meħtieġa għall-eżekuzzjoni ta' tali kuntratti." (7) Għandu jiddaħħal l-Artikolu 14a li ġej: "Artikolu 14a 1. Huwa pprojbit: (a) (li jiġi impurtat il-gass naturali fl-Unjoni jekk huwa: (i) joriġina fl-Iran; jew (ii) ikun ġie esportat mill-Iran; (b) li jinxtara l-gass naturali li jinsab fl-Iran, li jgħaddi mill-Iran jew li oriġina mill-Iran; (c) li jiġi ttrasportat il-gass naturali jekk joriġina fl-Iran, jew kien esportat mill-Iran lejn kwalunkwe pajjiż ieħor; (d) li jiġi ttrasportat il-gass naturali jekk joriġina fl-Iran, jew kien esportat mill-Iran lejn kwalunkwe pajjiż ieħor; kif ukoll (e) li jkunu pprovduti, direttament jew indirettament, servizzi ta' senserija, ta' finanzjament jew assistenza finanzjarja, inklużi derivattivi finanzjarji, kif ukoll servizzi ta' assigurazzjoni u riassigurazzjoni u ta' senserija relatati mal-assigurazzjoni u r-riassigurazzjoni, relatati mal-importazzjoni, ix-xiri jew it-trasport tal-gass naturali ta' oriġini Iranjana jew li ġie impurtat mill-Iran. 2. Gass naturali tfisser il-prodotti elenkati fl-Anness IVA. 3. Għall-finijiet tal-paragrafu 1, "tpartat" tfisser li tiskambja flussi ta' gass naturali ta' oriġini differenti. 4. Il-projbizzjonijiet fil-paragrafu 1 (a), (b), (c) u (e) ma għandhomx japplikaw għall-eżekuzzjoni ta' kuntratti għall-forniment ta' gass naturali li joriġina fi Stat li mhux l-Iran, u lanqas għal atti u tranżazzjonijiet imwettqa fir-rigward ta' entitajiet elenkati fl-Anness IX li jkollhom drittijiet derivati minn għoti oriġinali qabel is-27 ta' Ottubru 2010, minn Gvern sovran għajr l-Iran, ta' ftehim ta' qsim tal-produzzjoni, kif imsemmi fl-Artikolu 39, safejn dawn l-atti u tranżazzjonijiet jirrigwardaw il-parteċipazzjoni ta' dawk l-entitajiet f'dak il-ftehim. (8) L-Artikoli li ġejjin, 15a, 15b, 15c u 15d huma mdaħħla: "Artikolu 15a 1. Huwa pprojbit li jinbiegħu, jiġu fornuti, trasferiti jew esportati l-grafit u l-metalli mhux maħduma jew nofshom maħduma elenkati fl-Anness VIIB, direttament jew indirettament, lil kwalunkwe persuna, entità jew korp Iranjani jew għall-użu fl-Iran; 2. L-Anness VIIb għandu jinkludi l-grafit u metalli mhux maħduma jew nofshom maħduma, bħall-aluminju u l-azzar, li huma rilevanti għal industriji kkontrollati direttament jew indirettament mill-Korp tal-Gwardja Rivoluzzjonarja Iranjana jew li huma rilevanti għall-programm nukleari, militari jew tal-missili ballistiċi tal-Iran. 3. Il-projbizzjoni fil-paragrafu 1 ma għandhiex tapplika għall-oġġetti elenkati fl-Anness III. "Artikolu 15b 1. Huwa pprojbit: (a) li jingħataw, direttament jew indirettament, assistenza teknika jew servizzi ta' senserija relatati mal-oġġetti elenkati fl-Anness VIIB, jew relatati mal-provvista, il-manifattura, il-manutenzjoni u l-użu ta' oġġetti elenkati fl-Anness VIIB, lil kwalunkwe persuna, entità jew korp Iranjani jew għall-użu fl-Iran; (b) li jiġu pprovduti, direttament jew indirettament, finanzjament jew assistenza finanzjarja relatati mal-oġġetti elenkati fl-Anness VIIB, lil kwalunkwe persuna, entità jew korp Iranjani jew għall-użu fl-Iran. 2. Il-projbizzjonijiet fil-paragrafu 1 ma għandhomx japplikaw fir-rigward tal-oġġetti elenkati fl-Anness III." "Artikolu 15c Il-projbizzjonijiet fl-Artikolu 15a ma għandhomx japplikaw għall-eżekuzzjoni, sal-15 ta' April 2013, ta' kuntratti konklużi qabel is-16 ta' Ottubru 2012 jew kuntratti anċillari meħtieġa għall-eżekuzzjoni ta' tali kuntratti." (9) L-Artikolu 23 huwa emendat kif ġej: (a) fil-paragrafu 2, il-punti (c) u (d) huma sostitwiti b'dan li ġej: (c) "(c) li huwa membru għoli tal-Korp tal-Gwardjani tar-Rivoluzzjoni Iżlamika jew persuna ġuridika, entità jew korp li huma proprjetà ta' jew ikkontrollati mill-Korp tal-Gwardjani tar-Rivoluzzjoni Iżlamika jew minn wieħed jew aktar mill-membri tagħha, jew persuni fiżiċi jew ġuridiċi li jaġixxu f'isimhom jew li jipprovdulhom assigurazzjoni u servizzi essenzjali oħra; (d) (d) li huma persuni, entitajiet jew korpi oħrajn li jipprovdu appoġġ, bħal appoġġ materjali, loġistiku jew finanzjarju, lill-Gvern tal-Iran, u l-entitajiet li huma proprjetà tagħhom jew ikkontrollati minnhom, u persuni, u entitajiet assoċjati magħhom;" (b) il-paragrafu 4 huwa sostitwit b'dan li ġej: "4. Bla ħsara għad-derogi previsti fl-Artikoli 24, 25, 26, 27, 28, 28a jew 29, huwa pprojbit il-forniment ta' servizzi ta' messaġġi finanzjarji speċjalizzati, li jintużaw għall-iskambju ta' dejta finanzjarja, lill-persuni fiżiċi jew ġuridiċi, entitajiet jew korpi elenkati fl-Annessi VIII jew IX." (10) L-Artikolu 28 huwa sostitwit b'dan li ġej: "Artikolu 28 B'deroga mill-Artikolu 23(2) u (3), l-awtoritajiet kompetenti jistgħu wkoll jawtorizzaw, skont dawk il-kundizzjonijiet li jikkunsidraw xierqa: (a) ir-rilaxx ta' ċerti fondi jew riżorsi ekonomiċi tal-Bank Ċentrali tal-Iran jew l-għoti ta' aċċess għal ċerti fondi jew riżorsi ekonomiċi tal-Bank Ċentrali tal-Iran, wara li jiddeterminaw li l-fondi jew ir-riżorsi ekonomiċi huma meħtieġa biex jipprovdu lill-istituzzjonijiet tal-kreditu u finanzjarji b'likwidità għall-iffinanzjar tal-kummerċ, jew għall-ħlasijiet dovuti fuq self kummerċjali; jew (b) ir-rilaxx ta' ċerti fondi jew riżorsi ekonomiċi ffriżati miżmuma mill-Bank Ċentrali tal-Iran jew l-għoti ta' aċċess għal ċerti fondi jew riżorsi ekonomiċi biex lill-Bank Ċentrali tal-Iran, wara li jkunu ddeterminaw li l-fondi jew ir-riżorsi ekonomiċi jkunu meħtieġa għall-eżekuzzjoni ta' kuntratt jew ftehim konkluż minn persuna ġuridika, entità jew korp Iranjani qabel is-16 ta' Ottubru 2012 fejn tali kuntratt jew ftehim ikun jipprovdi għal ħlas lura ta' ammonti dovuti lil persuni, entitajiet jew korpi taħt il-ġurisdizzjoni tal-Istati Membri; bil-kundizzjoni li l-Istat Membru kkonċernat ikun innotifika lill-Istati Membri l-oħrajn u lill-Kummissjoni bil-ħsieb tiegħu li jagħti awtorizzazzjoni mill-inqas għaxart ijiem tax-xogħol qabel l-awtorizzazzjoni." (11) L-Artikolu 30 huwa sostitwit bl-Artikoli 30, 30a u 30b li ġejjin: "Artikolu 30 1. It-trasferimenti ta' fondi lil u minn persuna ġuridika, entità jew korp Iranjani li mhumiex projbiti skont l-Artikolu 30a għandhom ikunu pproċessati kif ġej: (a) trasferimenti dovuti fuq tranżazzjonijiet li jirrigwardaw prodotti tal-ikel, kura tas-saħħa, tagħmir mediku, jew għal finijiet agrikoli jew umanitarji għandhom jitwettqu mingħajr kwalunkwe awtorizzazzjoni minn qabel. (b) It-trasferiment għandu jiġi nnotifikat minn qabel bil-miktub lill-awtoritajiet kompetenti tal-Istat Membru kkonċernat jekk ikun ta' aktar minn EUR 10 000 jew ekwivalenti; (c) kwalunkwe trasferiment ieħor ta' inqas minn EUR 40 000 għandu jsir mingħajr awtorizzazzjoni minn qabel. (d) It-trasferiment għandu jiġi nnotifikat minn qabel bil-miktub lill-awtoritajiet kompetenti tal-Istat Membru kkonċernat jekk ikun ta' aktar minn EUR 10 000 jew ekwivalenti; (e) kwalunkwe trasferiment ieħor li jkun ogħla minn EUR 40 000 jew ekwivalenti jkun jeħtieġ awtorizzazzjoni minn qabel mill-awtoritajiet kompetenti tal-Istat Membru kkonċernat. L-awtoritajiet kompetenti għandhom jinfurmaw lil xulxin dwar kwalunkwe awtorizzazzjoni miċħuda f'intervalli ta' tliet xhur. 2. Trasferimenti ta' fondi taħt l-EUR 10 000 ma għandhom jeħtieġu l-ebda awtorizzazzjoni jew notifika minn qabel. Artikolu 30a 1. Għandu jkun projbit li jiġu ttrasferiti fondi bejn istituzzjonijiet ta' kreditu u finanzjarji li jaqgħu fil-kamp ta' applikazzjoni ta' dan ir-Regolament, u (a) bureaux de change u istituzzjonijiet ta' kreditu u finanzjarji ddomiċiljati fl-Iran; (b) fergħat u sussidjarji li jaqgħu fil-kamp ta' applikazzjoni ta' dan ir-Regolament, ta' istituzzjonijiet ta' kreditu u finanzjarji u bureaux de change domiċiljati fl-Iran; (c) fergħat u sussidjarji li ma jaqgħux fil-kamp ta' applikazzjoni ta' dan ir-Regolament, ta' istituzzjonijiet ta' kreditu u finanzjarji u bureaux de change domiċiljati fl-Iran; kif ukoll (d) bureaux de change, u istituzzjonijiet ta' kreditu u finanzjarji li mhumiex domiċiljati fl-Iran iżda li huma kkontrollati minn persuni u entitajiet domiċiljati fl-Iran. 2. B’deroga mill-paragrafu 1 u suġġett għall-paragrafu 4 u l-Artikolu 30b(1), l-awtoritajiet kompetenti jistgħu jawtorizzaw, skont dawk il-kundizzjonijiet li jqisu xierqa, u skont il-kundizzjonijiet stipulati fil-paragrafu 3, it-trasferimenti li ġejjin: (a) tranżazzjonijiet rigward oġġetti tal-ikel, kura tas-saħħa, tagħmir mediku, jew għal finijiet agrikoli jew umanitarji; (b) trasferimenti rigward rimessi personali; (c) trasferimenti f'konnessjoni ma' kuntratt ta' kummerċ speċifiku sakemm tali tranżazzjoni ma tkunx projbita skont dan ir-Regolament; (d) trasferimenti li jirrigwardaw missjonijiet diplomatiċi jew uffiċċji konsulari jew organizzazzjonijiet internazzjonali li jgawdu minn immunitajiet skont il-liġi internazzjonali, safejn dawn it-tranżazzjonijiet ikunu maħsuba biex jintużaw għal skopijiet uffiċjali tal-missjonijiet diplomatiċi jew uffiċċji konsulari jew organizzazzjonijiet li jgawdu minn immunitajiet skont il-liġi internazzjonali; (e) trasferimenti li jirrigwardaw ħlas sabiex jiġu ssodisfati pretensjonijiet kontra persuna, entità jew korp Iranjani, jew trasferimenti ta' natura simili sakemm ma jkunux qed jikkontribwixxu għall-attivitajiet projbiti skont dan ir-Regolament, fuq bażi ta' każ b'każ, jekk l-Istat Membru kkonċernat ikun innotifika lill-Istati Membri l-oħra u lill-Kummissjoni bl-intenzjoni tiegħu li jagħti awtorizzazzjoni. 3. Trasferimenti ta' fondi li jistgħu jiġu awtorizzati skont il-paragrafu 2 għandhom jiġu pproċessati kif ġej: (a) trasferimenti dovuti fuq tranżazzjonijiet li jirrigwardaw oġġetti tal-ikel, kura tas-saħħa, tagħmir mediku, jew għal finijiet agrikoli jew umanitarji, taħt il-EUR 100 000, kif ukoll trasferimenti dovuti fuq tranżazzjonijiet li jirrigwardaw rimessi personali, ta' inqas minn EUR 40 000, għandhom jitwettqu mingħajr awtorizzazzjoni minn qabel. It-trasferiment għandu jiġi nnotifikat minn qabel bil-miktub lill-awtoritajiet kompetenti tal-Istat Membru kkonċernat jekk ikun ta' aktar minn EUR 10 000 jew ekwivalenti; (b) trasferimenti dovuti fuq tranżazzjonijiet li jirrigwardaw prodotti tal-ikel, kura tas-saħħa, tagħmir mediku, jew għal finijiet agrikoli jew umanitarji, 'il fuq minn EUR 100 000 jew ekwivalenti, u trasferimenti dovuti fuq tranżazzjonijiet li jirrigwardaw rimessi personali, ’il fuq minn EUR 40 000 jew ekwivalenti, għandhom jeħtieġu l-awtorizzazzjoni minn qabel tal-awtorità kompetenti tal-Istat Membru kkonċernat skont il-paragrafu 2. L-awtoritajiet kompetenti għandhom jinfurmaw lil xulxin dwar kull awtorizzazzjoni mogħtija f'intervalli ta' tliet xhur; (c) kwalunkwe trasferiment ieħor 'il fuq minn EUR 10 000 jew ekwivalenti għandu jirrikjedi awtorizzazzjoni minn qabel mill-awtorità kompetenti tal-Istat Membru kkonċernat skont il-paragrafu 2. L-awtoritajiet kompetenti għandhom jinfurmaw lil xulxin dwar kull awtorizzazzjoni mogħtija f'intervalli ta' tliet xhur. 4. Trasferimenti ta' fondi taħt l-EUR 10 000 ma għandhom jeħtieġu l-ebda awtorizzazzjoni jew notifika minn qabel. Artikolu 30b 1. Meta awtorizzazzjoni tkun ingħatat skont l-Artikoli 24, 25, 26, 27, 28 jew 28a, l-awtorizzazzjoni msemmija fl-Artikoli 30(1)(c), 30a(3)(b) u 30a(3)(c) ma tkunx meħtieġa u Artikoli 30, 30a u 30b ma japplikawx. 2. L-Artikoli 30(1) u 30a(3) għandhom japplikaw indipendentement minn jekk it-trasferiment ta' fondi jkunx eżegwit f'operazzjoni waħda jew f'diversi operazzjonijiet li jidhru marbutin ma' xulxin. Għall-finijiet ta' dan ir-Regolament, "l-operazzjonijiet li jidhru marbutin ma' xulxin" jinkludu: (a) sensiela ta' trasferimenti konsekuttivi minn jew lill-istess persuna, entità jew korp Iranjani li jsiru b'konnessjoni ma' obbligu wieħed ta' trasferiment ta' fondi, fejn kull trasferiment individwali jaqa' taħt il-limitu minimu stabbilit fil-paragrafu 1 iżda li, fl-aggregat, jissodisfaw il-kriterji għan-notifika jew għall-awtorizzazzjoni; jew (b) katina ta' trasferimenti li jinvolvu fornituri differenti ta' servizzi ta' pagament jew persuni fiżiċi jew ġuridiċi li twettaq obbligu wieħed ta' trasferiment ta' fondi. 3. In-notifiki u t-talbiet għall-awtorizzazzjoni relatati mat-trasferimenti ta' fondi għandhom jiġu pproċessati kif ġej: (a) Fil-każ ta' trasferimenti elettroniċi ta' fondi pproċessati minn istituzzjonijiet ta' kreditu jew istituzzjonijiet finanzjarji, in-notifiki u t-talbiet għall-awtorizzazzjoni relatati mat-trasferiment ta' fondi għandhom jiġu pproċessati kif ġej: (i) In-notifiki u t-talbiet għall-awtorizzazzjoni relatati mat-trasferiment ta' fondi lil persuna, entità jew korp Iranjani li jinsabu barra l-Unjoni għandhom jiġu indirizzati minn jew f’isem il-fornitur ta' servizzi ta' pagament ta' min jagħmel il-ħlas lill-awtoritajiet kompetenti tal-Istat Membru fejn tkun ingħatat l-ordni inizjali għall-eżekuzzjoni tat-trasferiment. (ii) In-notifiki u t-talbiet għall-awtorizzazzjoni relatati mat-trasferiment ta' fondi minn persuna, entità jew korp Iranjani li jinsabu barra l-Unjoni għandhom jiġu indirizzati minn jew f’isem il-fornitur ta' servizzi ta' pagament ta' min jitħallas lill-awtoritajiet kompetenti tal-Istat Membru fejn huwa residenti min jitħallas jew fejn ikun stabbilit il-fornitur tas-servizz ta' pagament. (iii) Jekk il-fornitur tas-servizz ta' pagament ta' min iħallas jew ta' min jitħallas ma jkunx jaqa' fil-kamp ta' applikazzjoni ta' dan ir-Regolament, in-notifiki u t-talbiet għall-awtorizzazzjoni għandhom jiġu indirizzati, fil-każ ta' trasferiment lil persuna, entità jew korp Iranjani, min-naħa ta' min iħallas, u fil-każ ta' trasferiment minn persuna, entità jew korp Iranjani min-naħa ta' min jitħallas lill-awtoritajiet kompetenti tal-Istat Membru li fih jirrisjedu, rispettivament, min iħallas jew min jitħallas. (iv) In-notifiki u t-talbiet għall-awtorizzazzjoni relatati mat-trasferiment ta' fondi lil persuna, entità jew korp Iranjani li jinsabu fl-Unjoni għandhom jiġu indirizzati minn jew f’isem il-fornitur ta' servizzi ta' pagament ta' min jitħallas lill-awtoritajiet kompetenti tal-Istati Membri fejn ikun residenti min jitħallas jew fejn ikun stabbilit il-fornitur tas-servizz ta' pagament. (v) In-notifiki u t-talbiet għall-awtorizzazzjoni relatati mat-trasferiment ta' fondi minn persuna, entità jew korp Iranjani li jinsabu fl-UE għandhom jiġu indirizzati minn jew f’isem il-fornitur ta' servizzi ta' pagament ta' min iħallas lill-awtoritajiet kompetenti tal-Istati Membri fejn tingħata l-ordni inizjali tal-eżekuzzjoni tat-trasferiment. (vi) B'relazzjoni mat-trasferiment ta' fondi lil jew minn persuna, entità jew korp Iranjani fejn la min iħallas, la min jitħallas jew lanqas il-fornitur rispettiv tagħhom ta' servizz ta' pagament ma jaqgħu fil-kamp ta' applikazzjoni ta' dan ir-Regolament iżda fornitur ta' servizz ta' pagament li jaqa' fil-kamp ta' applikazzjoni ta' dan ir-Regolament jaġixxi bħala intermedjarju, dak il-fornitur ta' servizz ta' pagament irid jikkonforma mal-obbligu li jinnotifika jew ifittex awtorizzazzjoni, kif applikabbli, jekk ikun jaf jew għandu raġuni valida li jissuspetta li t-trasferiment huwa lil jew minn persuna, entità jew korp Iranjani. Fejn ikun hemm aktar minn fornitur wieħed ta' servizz ta' pagament li jaġixxi bħala intermedjarju, l-ewwel fornitur biss ta' servizz ta' pagament li jipproċessa t-trasferiment huwa meħtieġ li jikkonforma mal-obbligu li jinnotifika jew ifittex awtorizzazzjoni, kif applikabbli. Kwalunkwe notifika jew talba għall-awtorizzazzjoni trid tiġi indirizzata lill-awtoritajiet kompetenti tal-Istat Membru fejn il-fornitur ta' servizz ta' pagament huwa stabbilit. (vii) Fejn ikun hemm aktar minn fornitur wieħed ta' servizz ta' pagament involut f'serje ta' trasferimenti ta' fondi marbuta ma' xulxin, it-trasferimenti fl-Unjoni għandhom jinkludu referenza għall-awtorizzazzjoni mogħtija skont l-Artikolu 30 jew 30a. (b) Fil-każ ta' trasferimenti ta' fondi li jsiru b’mezzi mhux elettroniċi, in-notifiki u t-talbiet għall-awtorizzazzjoni relatati mat-trasferiment ta' fondi għandhom jiġu pproċessati kif ġej: (i) In-notifiki u t-talbiet għall-awtorizzazzjoni relatati mat-trasferimenti lil persuna, entità jew korp Iranjani għandhom jiġu indirizzati minn min iħallas lill-awtoritajiet kompetenti tal-Istat Membru fejn ikun residenti min iħallas. (ii) In-notifiki u t-talbiet għall-awtorizzazzjoni relatati mat-trasferiment minn persuna, entità jew korp Iranjani għandhom jiġu indirizzati minn min jitħallas lill-awtoritajiet kompetenti tal-Istat Membru fejn ikun residenti min jitħallas. 4. Għall-finijiet tal-Artikoli 30(1)(c), 30a(3)(b) u 30a(3)(c), l-awtoritajiet kompetenti għandhom jagħtu l-awtorizzazzjoni, skont tali termini u kundizzjonjiet li huma jqisu adatti, sakemm ma jkollhomx raġunijiet validi li jiddeterminaw li t-trasferiment ta' fondi li għalih intalbet l-awtorizzazzjoni jista' jikser xi waħda mill-projbizzjonijiet jew obbligi f'dan ir-Regolament. Awtorità kompetenti tista' titlob tariffa għall-valutazzjoni ta' talbiet għal awtorizzazzjoni. 5. Għall-finijiet tal-Artikolu 30(1)(c), awtorizzazzjoni titqies li ngħatat jekk awtorità kompetenti tkun irċeviet talba bil-miktub għal awtorizzazzjoni, u fi żmien erba' ġimgħat, l-awtorità kompetenti ma tkunx oġġezzjonat bil-miktub għat-trasferiment ta' fondi. Jekk l-oġġezzjoni ssir minħabba li hemm investigazzjoni pendenti, l-awtorità kompetenti għandha tiddikjara dan u tikkomunika d-deċiżjoni tagħha mingħajr dewmien. L-awtoritajiet kompetenti għandhom ikollhom aċċess f'waqtu, direttament jew indirettament, għall-informazzjoni relatata mas-sitwazzjoni finanzjarja, amministrattiva u tal-infurzar tal-liġi, liema informazzjoni hija meħtieġa għat-twettiq tal-investigazzjoni. 6. Il-persuni, entitajiet jew korpi li ġejjin ma jaqgħux fil-kamp ta' applikazzjoni tal-Artikoli 30 u 30a: (a) persuni, entitajiet jew korpi li sempliċiment jibdlu dokumenti fuq karti f'dejta elettronika jew li qed jaġixxu b'kuntratt ma' istituzzjoni tal-kreditu jew istituzzjoni finanzjarja; (b) persuni, entitajiet jew korpi li jipprovdu lill-istituzzjonijiet tal-kreditu jew finanzjarji biss b'sistema ta' messaġġi jew sistema oħra ta' appoġġ għad-dispaċċ tal-fondi; jew (c) persuni, entitajiet jew korpi li jipprovdu lill-istituzzjonijiet tal-kreditu jew finanzjarji biss f'sistemi ta' kklerjar u sald." (12) L-Artikolu 31 huwa sostitwit b'dan li ġej: "Artikolu 31 1. Fergħat u sussidjarji li jaqgħu fil-kamp ta' applikazzjoni ta' dan ir-Regolament, ta' istituzzjonijiet ta' kreditu u finanzjarji domiċiljati fl-Iran għandhom jinnotifikaw lill-awtorità kompetenti tal-Istat Membru fejn huma stabbiliti bit-trasferimenti kollha ta' fondi mwettqa jew riċevuti minnhom, l-ismijiet tal-partijiet u l-ammont u d-data tat-tranżazzjoni, fi żmien ħamest ijiem ta' xogħol wara li jkun twettaq jew ġie rċevut it-trasferiment ta' fondi kkonċernat. Jekk l-informazzjoni tkun disponibbli, in-notifika għandha tispeċifika n-natura tat-tranżazzjoni u, fejn ikun il-każ, in-natura tal-oġġetti koperti mit-tranżazzjoni u għandha, b'mod partikolari, tiddikjara jekk l-oġġetti humiex koperti mill-Anness I, II, III, IV, IVA, V, VI, VIA, VIB, VII, VIIA u VIIB ta' dan ir-Regolament u, jekk l-esportazzjoni tagħhom tkun soġġetta għal awtorizzazzjoni, għandha tindika n-numru tal-liċenzja mogħtija. 2. Suġġett għall-arranġamenti dwar il-qsim tal-informazzjoni u skont dawn l-istess arranġamenti, l-awtoritajiet kompetenti nnotifikati għandhom mingħajr dewmien jittrażmettu l-informazzjoni dwar in-notifiki msemmija fil-paragrafu 1, kif meħtieġ, sabiex jimpedixxu kwalunkwe tranżazzjoni li tista' tikkontribwixxi għal attivitajiet nukleari ta' natura sensittiva fir-rigward tal-proliferazzjoni jew għall-iżvilupp ta' sistemi ta' twassil ta' armi nukleari, lill-awtoritajiet kompetenti tal-Istati Membri l-oħra fejn il-kontropartijiet ta' dawn it-tranżazzjonijiet ikunu stabbiliti." (13) L-Artikolu 32 huwa mħassar. (14) Fl-Artikoli 33 u 34, ir-referenzi għall-Artikolu 32(2) huma sostitwiti b’referenzi għall-Artikolu 30a(1). (15) L-Artikoli 37a u 37b li ġejjin huma mdaħħla: "Artikolu 37a 1. Huwa pprojbit il-forniment tas-servizzi li ġejjin fir-rigward ta' tankers taż-żejt u bastimenti tal-merkanzija li jtajru l-bandiera tar-Repubblika Iżlamika tal-Iran jew li huma proprjetà ta', ikkontrollati, jew imħaddma, direttament jew indirettament, minn persuna ġuridika, entità jew korp Iranjani: (a) il-forniment ta' servizzi ta' klassifikazzjoni ta' kull tip, li jinkludu iżda mhumiex limitati għal: (i) il-produzzjoni u l-applikazzjoni ta' regoli ta' klassifikazzjoni jew speċifikazzjonijiet tekniċi dwar id-disinn, il-kostruzzjoni, it-tagħmir u l-manutenzjoni ta' bastimenti, (ii) it-twettiq ta' servejs u spezzjonijiet skont regoli u proċeduri ta' klassifikazzjoni, (iii) l-assenjazzjoni ta' notazzjoni ta' klassi u t-twassil, l-approvazzjoni jew it-tiġdid ta' ċertifikati ta' konformità ma’ regoli jew speċifikazzjonijiet ta' klassifikazzjoni; (b) is-sorveljanza tal-iddisinjar, il-kostruzzjoni u t-tiswija ta' bastimenti u partijiet tagħhom inklużi blokki, elementi, makkinarju, stallazzjonijiet elettriċi u stallazzjoni ta' kontrolli; (c) l-ispezzjoni, l-ittestjar u ċ-ċertifikazzjoni ta' tagħmir, materjali u komponenti marittimi kif ukoll is-superviżjoni tal-istallazzjoni tagħhom abbord u l-integrazzjoni tas-sistemi; (d) it-twettiq ta' servejs, spezzjonijiet, awditjar u żjarat u l-ħruġ, it-tiġdid jew l-awtorizzazzjoni taċ-ċertifikati u dokumenti ta' konformità rilevanti, għan-nom tal-amministrazzjoni tal-Istat tal-bandiera, skont il-Konvenzjoni Internazzjonali dwar is-Sigurtà tal-Ħajja fuq il-Baħar, 1974, kif emendata (SOLAS 1974) u l-Protokoll tal-1988 tagħha; il-Konvenzjoni Internazzjonali għall-Prevenzjoni tat-Tniġġis mill-Bastimenti, 1973, kif emendata mill-Protokoll tal-1978 tagħha, kif emendat (MARPOL 73/78); il-Konvenzjoni dwar ir-Regolamenti Internazzjonali għall-Prevenzjoni tal-Kolliżjonijiet fuq il-Baħar, 1972, kif emendata (COLREG 1972); il-Konvenzjoni Internazzjonali dwar is-Sinjali tat-Tagħbija, 1966 (LL 1966) u l-Protokoll tal-1988 tagħha; il-Konvenzjoni Internazzjonali dwar l-Istandards ta' Taħriġ, Ċertifikazzjoni u Għassa għall-Baħħara, 1978, kif emendata, (STCW) u l-Konvenzjoni Internazzjonali dwar Kejl tat-Tunnellaġġ tal-Bastimenti, 1969 (TONNAGE 1969); 2. Il-projbizzjoni fil-paragrafu 1 għandha tapplika mill-15 ta' Jannar 2013. Artikolu 37b 1. Huwa projbit li jiġu pprovduti bastimenti mfassla għat-trasport jew għall-ħażna ta' żejt u prodotti petrokimiċi: (i) lil kwalunkwe persuna, entità jew korp Iranjani; jew (ii) fejn il-fornituri tas-servizz ikollhom raġunijiet validi biex jiddeterminaw li l-bastimenti se jintużaw biex iġorru żejt jew prodotti petrokimiċi li joriġinaw mill-Iran jew li ġew esportati mill-Iran. 2. Il-projbizzjoni fil-paragrafu 1 għandha tkun bla ħsara għall-eżekuzzjoni tal-obbligazzjonijiet li jirriżultaw mill-kuntratti msemmija fl-Artikolu 12(1)(b) sakemm l-eżekuzzjoni ta' dawk l-obbligi tkun ġiet awtorizzata minn qabel mill-awtorità kompetenti kkonċernata u l-awtorità kompetenti tkun informat lill-awtoritajiet kompetenti l-oħra u lill-Kummissjoni bl-intenzjoni tagħha li tagħti awtorizzazzjoni. 3. L-awtorizzazzjoni msemmija fil-paragrafu 2 mhix meħtieġa fejn l-awtorizzazzjoni tkun ingħatat skont l-Artikolu 28a(b)." (16) L-Artikolu 41 huwa sostitwit b'dan li ġej: "Artikolu 41 Hija pprojbita l-parteċipazzjoni, bil-ħsieb u intenzjonata, f'attivitajiet li l-objettiv jew l-effett tagħhom ikun li jinkisru l-projbizzjonijiet stabbiliti fl-Artikoli 2, 5, 8, 9, 10a, 10b, 10d, 10e, 11, 13, 14a, 15a, 15b, 17, 22, 23,30a, 34, 35, 37a jew 37b." (17) Fl-Artikolu 45, il-paragrafu b huwa sostitwit b’dan li ġej: "(b) emenda l-Annessi III, IV, IVA, V, VI VIA, VIB, VII, VIIA, VIIB u X fuq il-bażi tal-informazzjoni pprovduta mill-Istati Membri." (18) L-Anness I huwa sostitwit bit-test stabbilit fl-Anness I ta' dan ir-Regolament. (19) It-test stipulat fl-Anness II huwa mdaħħal bħala l-Anness IVA. (20) It-test stipulat fl-Anness III huwa mdaħħal bħala l-Anness VIA. (21) It-test stipulat fl-Anness IV huwa mdaħħal bħala l-Anness VIB. (22) It-test stipulat fl-Anness V huwa mdaħħal bħala l-Anness VIIA. (23) It-test stipulat fl-Anness VI huwa mdaħħal bħala l-Anness VIIB. Artikolu 2 Dan ir-Regolament jidħol fis-seħħ l-għada tal-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea. Dan ir-Regolament huwa vinkolanti fl-intier tiegħu u applikabbli direttament fl-Istati Membri kollha. Magħmul fi Brussell, Għall-Kunsill Il-President ANNESS I "ANNESS I PARTI A Oġġetti u teknoloġija msemmija fl-Artikoli 2(1),(2) u (4), 3(3), 5(1), 6, 8(4), 17(2) u 31(1) Dan l-Anness jinkludi l-oġġetti u t-teknoloġiji kollha elenkati fl-Anness I għar-Regolament (KE) Nru 428/2009, kif definiti fih, bl-eċċezzjoni ta' dawk elenkati fil-parti A kif ukoll bl-eċċezzjoni, sal-15 ta' April 2013, ta' dawk elenkati fil-Parti C. Element mill-Anness I tar-Regolament (KE) Nru 428/2009 || Deskrizzjoni 1. || Is-sistemi, tagħmir u komponenti "tas-sigurtà tal-informazzjoni" għall-użu fis-servizzi tat-telekomunikazzjonijiet pubbliċi, il-forniment ta' servizzi tal-internet jew għall-protezzjoni ta' dawn is-servizzi, kif ġej: a. Sistemi, tagħmir, "assemblaġġi elettroniċi" speċifiċi għall-applikazzjoni, moduli u ċirkwiti integrati għas-"sigurtà tal-informazzjoni", kif ġej, u komponenti tagħhom imfassla b'mod speċifiku għas-"sigurtà tal-informazzjoni": N.B.: Għall-kontroll ta' Sistemi Globali ta' Navigazzjoni bis-Satellita (GNSS) li jirċievu tagħmir li jkun fih jew juża deċifrar (jiġifieri, GPS jew GLONASS), ara 7A005 tal-Anness I tar-Regolament (KE) Nru 428/2009. 1. Imfassla jew modifikati sabiex jużaw "kriptografija" b'metodi diġitali li jeżegwixxu kwalunkwe funzjoni kriptografika minbarra awtentikazzjoni jew firem diġitali u li jkollhom xi wieħed minn dawn li ġejjin: Noti tekniċi: 1. Funzjonijiet ta' awtentikazzjoni u firem diġitali jinkludu l-funzjoni assoċjata tagħhom tal-ġestjoni taċ-ċwievet. 2. Awtentikazzjoni tinkludi l-aspetti kollha tal-kontroll tal-aċċess fejn ma hemm l-ebda kodifikazzjoni ta' fajls jew test ħlief kif relatat direttament mal-protezzjoni ta' passwords, Numri ta' Identifikazzjoni Personali (PIN) jew dejta simili għall-prevenzjoni tal-aċċess mhux awtorizzat. 3. "Kriptografija" ma tinkludix metodi ta' kompressjoni jew kodifikazzjoni ta' dejta "fissa". Nota: 1.a.1. tinkludi tagħmir iddisinjat jew modifikat sabiex juża l-"kriptografija" bl-użu ta' prinċipji analoġiċi meta implimentati b'metodi diġitali. a. "Algoritmu simetriku" li juża tul taċ-ċavetta li jaqbeż is-56 bit; jew b. “Algoritmu asimetriku” fejn is-sigurtà tal-algoritmu tkun ibbażata fuq xi wieħed minn dawn li ġejjin: 1. Fatturazzjoni ta' numri sħaħ ta' iżjed minn 512-il bit (eż., RSA); 2. Kalkolu ta' logaritmi diskreti fi grupp multiplikattiv ta' kamp finit ta' daqs ikbar minn 512-il bit (eż., Diffie-Hellman fuq Z/pZ); jew 3. Logaritmi diskreti fi grupp għajr dak imsemmi f'1.a.1.b.2 ta' aktar minn 112-il bit (eż, Diffie-Hellman fuq kurva ellittika); 2. || "Softwer" kif ġej, għall-użu fis-servizzi tat-telekomunikazzjonijiet pubbliċi, il-forniment ta' servizzi tal-internet jew għall-protezzjoni ta' dawn is-servizzi: a. "Softwer" iddiżinjat jew modifikat b'mod speċifiku għall-"użu" ta' tagħmir speċifikat f'1.a.1 jew "softwer" speċifikat fi 2.b.1; b. "Softwer" speċifiku, kif ġej: 1. “Softwer” li jkollu l-karatteristiċi, jew li jeżegwixxi jew jissimula l-funzjonijiet tat-tagħmir, speċifikat f’5A002.a.1; 3. || “Teknoloġija” skont in-Nota Ġenerali dwar it-Teknoloġija għall-“użu” ta' tagħmir speċifikat f’1.a.1 jew ta' “softwer” speċifikat fi 2.a. jew 2.b.1 ta' din il-lista, għall-użu fis-servizzi tat-telekomunikazzjonijiet pubbliċi, il-forniment tas-servizzi tal-internet jew għall-protezzjoni ta' dawn is-servizzi. PARTI B L-Artikolu 6 japplika għall-oġġetti li ġejjin: Element mill-Anness I tar-Regolament (KE) Nru 428/2009 || Deskrizzjoni 0A001 || "Reatturi Nukleari" u tagħmir u komponenti ddiżinjati jew ippreparati b'mod speċifiku għalihom, kif ġej: a. "Reatturi nukleari"; b. Kontenituri tal-metall, jew partijiet ewlenin prodotti fil-fabbrika għalihom, inkluża l-parti ta' fuq tal-kontenitur tar-reattur għal kontenitur tal-pressjoni ta' reattur, iddiżinjati jew ippreparati speċifikament sabiex jikkontjenu l-qalba ta' "reattur nukleari"; c. Tagħmir manipulattiv iddiżinjat jew ippreparat b'mod speċifiku sabiex jinserixxi jew ineħħi l-karburant f'"reattur nukleari"; d. Vireg tal-kontroll iddiżinjati jew ippreparati b'mod speċifiku għall-kontroll tal-proċess ta' fissjoni f'"reattur nukleari", strutturi ta' appoġġ jew ta' sospensjoni għalihom, mekkaniżmi li jħaddmu l-vireg u tubi gwida tal-vireg; e. Tubi ta' pressjoni ddiżinjati jew ippreparati b'mod speċifiku sabiex ikun fihom elementi ta' karburant u l-aġent tat-tkessiħ primarju f'"reattur nukleari" fi pressjoni operattiva ta' aktar minn ta' 5,1 MPa; f. Metall u ligi taż-żirkonju fil-forma ta' tubi jew assemblaġġi ta' tubi li fihom il-proporzjon ta' ħafnju għal żirkonju huwa inqas minn 1:500 parti bl-użin, iddiżinjati jew ippreparati b'mod speċifiku għall-użu f'"reattur nukleari"; g. Pompi ta' aġenti tat-tkessiħ iddiżinjati jew ippreparati b'mod speċifiku għaċ-ċirkulazzjoni tal-aġent tat-tkessiħ primarju ta' "reatturi nukleari"; h. "Interni ta' reatturi nukleari" ddiżinjati jew ippreparati b'mod speċifiku għall-użu f'"reattur nukleari", inklużi kolonni ta' appoġġ għall-qalba, kanali tal-karburant, tarki termali, defletturi, pjanċi tal-grilja tal-qalba, u pjanċi ta' diffużjoni; Nota: F’0A001.h "interni ta' reatturi nukleari" tfisser kwalunkwe struttura ewlenija fil-kontenitur ta' reattur li għandha funzjoni waħda jew aktar bħal li tappoġġa l-qalba, li żżomm l-allinjament tal-karburant, tidderieġi l-fluss tal-aġent tat-tkessiħ primarju, tipprovdi tarki tar-radjazzjoni għar-reċipjent tar-reattur, u tiggwida l-istrumentazzjoni fil-qalba. i. Tagħmir għat-trasferiment tas-sħana (ġeneraturi tal-fwar) iddiżinjati jew ippreparati b'mod speċifiku għal użu fiċ-ċirkwit tal-aġent tat-tkessiħ primarju ta' "reattur nukleari"; j. Strumenti għar-rilevament u t-tkejjil tan-newtroni ddiżinjati jew ippreparati b'mod speċifiku sabiex jiddeterminaw il-livelli ta' fluss ta' newtroni fil-qalba ta' "reattur nukleari". 0C002 || Uranju b'konċentrazzjoni baxxa kopert b'0C002 meta jkun inkorporat f'elementi ta' karburanti nukleari kkombinati PARTI C Element mill-Anness I tar-Regolament (KE) Nru 428/2009 || Deskrizzjoni 5A002 || Sistemi tas-"sigurtà tal-informazzjoni" u t-tagħmir u l-komponenti għalihom, kif ġej: a. Sistemi, tagħmir, "assemblaġġi elettroniċi" speċifiċi għall-applikazzjoni, moduli u ċirkwiti integrati għas-"sigurtà tal-informazzjoni", kif ġej, u komponenti mfassla b'mod speċifiku għalihom: N.B.: Għall-kontroll ta' Sistemi Globali ta' Navigazzjoni bis-Satellita (GNSS) li jirċievu tagħmir li jkun fih jew juża deċifrar (jiġifieri, GPS jew GLONASS), ara 7A005. 1. Imfassla jew modifikati sabiex jużaw "kriptografija" b'metodi diġitali li jeżegwixxu kwalunkwe funzjoni kriptografika minbarra awtentikazzjoni jew firem diġitali u li jkollhom xi wieħed minn dawn li ġejjin: Noti tekniċi: 1. Funzjonijiet ta' awtentikazzjoni u firem diġitali jinkludu l-funzjoni assoċjata tagħhom tal-ġestjoni taċ-ċwievet. 2. Awtentikazzjoni tinkludi l-aspetti kollha tal-kontroll tal-aċċess fejn ma hemm l-ebda kodifikazzjoni ta' fajls jew test ħlief kif relatat direttament mal-protezzjoni ta' passwords, Numri ta' Identifikazzjoni Personali (PIN) jew dejta simili għall-prevenzjoni tal-aċċess mhux awtorizzat. 3. "Kriptografija" ma tinkludix metodi ta' kompressjoni jew kodifikazzjoni ta' dejta "fissa". Nota: 5A002.a.1. tinkludi tagħmir iddiżinjat jew modifikat sabiex juża l-kriptografija bl-użu ta' prinċipji analoġiċi meta mħaddma b'metodi diġitali. a. "Algoritmu simetriku" li juża tul taċ-ċavetta li jaqbeż is-56 bit; jew b. “Algoritmu asimetriku” fejn is-sigurtà tal-algoritmu tkun ibbażata fuq xi wieħed minn dawn li ġejjin: 1. Fatturazzjoni ta' numri sħaħ ta' iżjed minn 512-il bit (eż., RSA); 2. Kalkolu ta' logaritmi diskreti fi grupp multiplikattiv ta' kamp finit ta' daqs ikbar minn 512-il bit (eż., Diffie-Hellman fuq Z/pZ); jew 3. Logaritmi diskreti fi grupp għajr dak imsemmi f'5A002.a.1.b.2. ta' aktar minn 112-il bit (eż, Diffie-Hellman fuq kurva elittika); 5D002 || "Softwer" kif ġej: a. "Softwer" iddiżinjat jew modifikat b'mod speċifiku għall-"użu" ta' tagħmir speċifikat f'5A002.a.1 jew ta' "softwer" speċfikat f'5D002.c.1; c. "Softwer" speċifiku, kif ġej: 1. “Softwer” li jkollu l-karatteristiċi, jew li jeżegwixxi jew jissimula l-funzjonijiet tat-tagħmir, speċifikat f’5A002.a.1; Nota: 5D002 ma tkoprix "softwer" kif ġej: a. "Softwer" meħtieġ għall-"użu" ta' tagħmir eskluż mill-kontroll bin-Nota għal 5A002; b. “Softwer” li jipprovdi xi waħda mill-funzjonijiet tat-tagħmir eskluż mill-kontroll bin-Nota għal 5A002. 5E002 || “Teknoloġija” skont in-Nota Ġenerali dwar it-Teknoloġija għall-“użu” ta' tagħmir speċifikat f’5A002.a.1 jew ta' “softwer” speċifikat f’5D002.a. jew 5D002.c.1 ta' din il-lista. ANNESS II "ANNESS IVA Il-prodotti msemmija fl-artikoli 14a u 31(1) Il-gass naturali u idrokarburi gassużi oħra Kodiċi tas-SA || Deskrizzjoni 2709 00 10 || Kondensati ta' gass naturali 2711 11 00 || Gass naturali - fi stat likwidu 2711 21 00 || Gass naturali - fi stat ta' gass 2711 12 || Propan 2711 13 || Butani 2711 19 00 || Oħrajn 2711 29 00 || Oħrajn" ANNESS III "ANNESS VIA Tagħmir u teknoloġija ewlenin imsemmija fl-Artikoli 8, 10(1)(c), u 31(1) Kodiċi tas-SA || Deskrizzjoni 7304 || Tubi, pajpijiet u profili vojta, biċċa waħda, ta' ħadid (minbarra ħadid fondut) jew azzar 7305 || Tubi u pajpijiet oħrajn (pereżempju, iwweldjati, irbattuti jew magħluqin b'mod simili), li għandhom trans-sezzjonijiet tondi, bid-dijametru ta' barra ikbar minn 406,4 mm, ta' ħadid jew azzar, b'kontenut tal-kromju ta' 1 % jew aktar u b'reżistenza għall-kesħa li tista' tinżel taħt -120°C 7306 || Tubi, pajpijiet u profili vojta oħrajn (pereżempju, mhux magħluqin (open seam) jew iwweldjati, irbattuti jew magħluqin b'mod simili), ta' ħadid jew azzar 7309 00 || Ġibjuni, tankijiet, btieti u kontenituri simili għal kull materjal (minbarra gass ikkompressat jew likwifikat), ta' ħadid jew azzar, li jesgħu aktar minn 300 l, inforrati jew iżolati għas-sħana jew le, iżda mhux mgħammrin b’tagħmir mekkaniku jew termali 7310 || Tankijiet, btieti, ċilindri, bottijiet, kaxxi u u kontenituri simili għal kull materjal (minbarra gass ikkompressat jew likwifikat), tal-ħadid jew azzar, ta' kapaċità li ma teċċedix it-300 litru, inforrati jew iżolati għas-sħana jew le, iżda mhux mgħammrin b’tagħmir mekkaniku jew termali 7311 00 || Kontenituri għal gass ikkompressat jew likwifikat, tal-ħadid jew l-azzar 7613 || Kontenituri tal-aluminju għal gass ikkompressat jew likwifikat" ANNESS IV "ANNESS VIB Tagħmir u teknoloġija ewlenin imsemmija fl-Artikoli 10a, 10b, 10c u 31(1) Kodiċi tas-SA || Deskrizzjoni 8406 10 00 || Turbini għall-propulsjoni fil-baħar 8406 90 || Partijiet ta' turbini għall-propulsjoni fil-baħar 8407 21 || Magni tal-kombustjoni interna bil-pistuni alternattivi jew b'rotazzjoni, li jaqbdu bi xrara, għall-propulsjoni fuq il-baħar, tat-tip ta' fuq barra. 8408 10 || Magni tal-propulsjoni fuq il-baħar 8409 91 00 || Partijiet tajbin biss jew prinċipalment għal użu mal-magni tas-subintestaturi 8407 21, 8707 29 jew 8408 10 8411 81 || Turbini oħra tal-gass ta' forza li ma taqbiżx il-5000 kW 8411 82 || Turbini oħra tal-gass ta' forza li taqbeż il-5000 kW 8468 || Makkinarju u apparat għall-issaldjar, l-ibbrejżjar jew l-iwweldjar, kemm jekk kapaċi jaqta' jew mhux, minbarra dawk fl-intestatura 8515; magni u tagħmir li jaħdmu bil-gass biex jittempraw il-wiċċ: 8483 || Xaftijiet tat-trażmissjoni (inklużi kamxafts u krankxafts) u krankijiet; ilqugħ tal-berings u berings tax-xaft lixxi; gerijiet u settijiet ta' gerijiet; viti tal-boċċi jew tar-rombli; kaxex tal-gerijiet u oġġetti oħrajn li jibdlu l-veloċità, inklużi torque converters; volanti (flywheels) u tarjoli, inklużi blokok ta' tarjoli; klaċċijiet u couplings tax-xaftijeit (inklużi universal joints), maħsuba għall-propulsjoni ta' bastimenti bit-tunnellaġġ wieqaf massimu (fi scantling draught) ta' 55 000 dwt jew aktar 8487 10 || Skrejjen tal-vapuri jew id-dgħajjes u l-pali tagħhom 8515 || Magni u apparat elettriku (inkluż gass imsaħħan bl-elettriku), bil-lejżer jew raġġi oħrajn ta' dawl jew ta' fotoni, ultrasoniċi, b'raġġi ta' elettroni, b'puls manjetiku jew ark ta' plażma ta' ssaldjar, ta' bbrejżjar jew ta' wweldjar, kemm jekk tajbin biex jaqtgħu kif ukoll jekk le; magni u apparat tal-elettriku għal sprejjar bis-sħana ta' metalli u ċermiti 9014 10 00 || Boxxli biex wieħed isib id-direzzjoni 9014 80 00 || Strumenti u tagħmir ieħor ta' navigazzjoni 9014 90 00 || Partijiet u aċċessorji tas-subintestaturi 9014 10 00 u 9014 80 00 9015 || Strumenti u għodod għas-servejing (inkluż servejing fotogrammetriku), idrografiku, oċeanografiku, idroloġiku, metjoroloġiku jew ġeofiżiku, minbarra boxxli; telemetri" || ANNESS V "ANNESS VIIA Softwer għall-integrazzjoni tal-proċessi industrijali msemmija fl-Artikolu 10d, 10e, 10f u 31(1) 1. Softwer għall-Ippjanar tar-Riżorsi tal-Intrapriżi. Nota ta' spjegazzjoni: Softwer għall-Ippjanar tar-Riżorsi tal-Intrapriżi huwa softwer użat għall-kontabilità finanzjarja, il-kontabilità tal-ġestjoni, ir-riżorsi umani, il-manifattura, il-ġestjoni tal-katina tal-provvista, il-ġestjoni tal-proġetti, il-ġestjoni tar-relazzjonijiet mal-klijent, is-servizzi tad-dejta, u l-kontroll tal-aċċess." ANNESS VI "ANNESS VIIB Grafit u metalli mhux maħduma jew nofshom maħduma msemmija fl-Artikolu 15a, 15b, 15c u 31(1) 1. Grafit Kodiċi tas-SA || Deskrizzjoni 2504 || Grafit naturali 3801 || Grafit artifiċjali; grafit kollojdali jew semi-kollojdali; preparazzjonijiet ibbażati fuq grafit jew karbonju ieħor f’forma ta' pejsts, blokok, pjanċi jew semi-manifatturi oħrajn 681510 || Artikoli mhux tal-elettriku tal-grafit jew karbonju ieħor, inklużi fibri tal-karbonju 690310 || Storti, griġjoli, mufflers, żnienen, plaggs, sapports, cupels, tubi, pajpijiet, għantijiet, vireg u oġġetti refrattorji oħra taċ-ċeramika (minbarra brikks, blokok, tajls u oġġetti oħra simili, refrattorji u taċ-ċeramika, għall-kostruzzjoni). Għajr dawk ta' pasti ta' fossili silikiċi jew ta' trab siliċjuż ieħor, li fihom, bil-piż, aktar minn 50% ta' grafit, jew karbonju ieħor jew ta' taħlita ta' dawn il-prodotti 8545 11 00 || Elettrodi tat-tip użat għall-fran 8545 90 90 10 || Żnienen użati għall-elettrodi tal-grafit ta' tip użat għal fran tal-elettriku, b'densità apparenti ta' 1,65 g/cm³ jew aktar u b'reżistenza elettrika ta' 6,0 μΩ.m jew anqas 2. Ħadid u Azzar Kodiċi tas-SA || Deskrizzjoni 7201 || Ħadid fondut grezz u spiegeleisen, f’forma ta' ingotti, blokok jew forom primarji oħrajn 7202 || Ligi tal-ħadid 7203 || Prodotti tal-ħadid magħmulin bit-tnaqqis dirett ta' minerali tal-ħadid u prodotti oħrajn ta' ħadid b’ħafna ħofor (spongy), f’għoqod, gerbub jew forom simili; ħadid b’purità minima bil-piż ta' 99,94 %, f’għoqod, gerbub jew forom simili 7204 || Skart u fdal ta' ħadid; tidwib mill-ġdid ta' lingotti ta' skart tal-ħadid jew tal-azzar 7205 || Granuli u trabijiet, tal-ħadid fondut grezz, spiegeleisen, ħadid jew azzar 7206 || Ħadid u azzar mhux liga f’lingotti jew f’forom oħrajn primarji 7207 || Prodotti nofshom maħduma tal-ħadid jew tal-azzar mhux liga 7208 || Prodotti ta' ħadid jew ta' azzar mhux liga rrumblati ċatt, wesgħin 600 mm jew aktar, irrumblati bis-sħana, mhux miksijin, indurati jew mgħottijin 7209 || Prodotti tal-ħadid jew tal-azzar mhux liga, irrumblati ċatt, wesgħin 600 mm jew aktar, irrumblati fil-kiesaħ (imnaqqsin bla sħana), mhux miksijin, indurati jew mgħottijin 7210 || Prodotti tal-ħadid jew tal-azzar mhux liga, irrumblati ċatti, wesgħin 600 mm jew aktar, miksijin, indurati jew mgħottijin 7211 || Prodotti tal-ħadid jew tal-azzar mhux liga, irrumblati ċatti, wesgħin anqas minn 600 mm, mhux miksijin, indurati jew mgħottijin 7212 || Prodotti tal-ħadid jew tal-azzar mhux liga, irrumblati ċatti, wesgħin anqas minn 600 mm, miksijin, indurati jew mgħottijin 7213 || Staneg u vireg, irrumblati bis-sħana, f’koljaturi mkebbin b'mod irregolari, tal-ħadid jew tal-azzar mhux liga 7214 || Staneg u vireg oħra tal-ħadid jew tal-azzar mhux liga, mhux maħduma għajr mikwija bis-sħana, irrumblati jew estrużi bis-sħana, iżda inklużi dawk milwija wara r-rumblar 7215 || Staneg u vireg oħrajn tal-ħadid jew tal-azzar mhux liga 7216 || Angoli, forom u qatgħat tal-ħadid jew tal-azzar mhux liga 7217 || Wajer tal-ħadid jew tal-azzar mhux liga 7218 || Azzar inossidabbli f’lingotti jew f’forom oħrajn primarji; prodotti nofshom maħduma ta' azzar inossidabbli 7219 || Prodotti ta' azzar inossidabbli rrumblati ċatt, wesgħin 600 mm jew aktar 7220 || Prodotti ta' azzar inossidabbli rrumblati ċatti, wesgħin inqas minn 600 mm 7221 00 || Staneg u vireg, irrumblati bis-sħana, imkebba b’mod irregolari, ta' azzar inossidabbli 7222 || Staneg u vireg oħrajn tal-azzar inossidabbli; angoli, forom u sezzjonijiet tal-azzar inossidabbli 7223 00 || Wajer tal-azzar inossidabbli 7224 || Liga oħra tal-azzar f’lingotti jew f’forom oħrajn primarji; prodotti nofshom maħduma ta' liga oħra tal-azzar 7225 || Prodotti rrumblati ċatt ta' liga oħra tal-azzar, b’wisgħa ta' 600 mm jew aktar 7226 || Prodotti rrumblati ċatt ta' liga oħra tal-azzar, b’wisgħa ta' inqas minn 600 mm 7227 || Staneg u vireg, irrumblati bis-sħana, imkebba b’mod irregolari, liga oħra tal-azzar 7228 || Staneg u vireg oħrajn ta' liga oħra tal-azzar; angoli, forom u sezzjonijiet, ta' liga oħra tal-azzar; staneg u vireg hollow drill, ta' liga tal-azzar jew tal-azzar li mhux liga 7229 || Wajer ta' liga oħra tal-azzar 7301 || Gzuz ta' pjanċi (sheet piling) ta' ħadid jew azzar, imtaqqbin, imħaffrin jew magħmulin minn elementi mmuntati jew le; angoli, forom u qatgħat iwweldjati, ta' ħadid jew azzar 7303 00 || Tubi, pajpijiet u profili vojta, ta' ħadid fondut 7307 || Tagħmir ta' tubi u pajpijiet (pereżempju, couplings, liwjiet minkeb, sleeves), ta' ħadid jew azzar 7312 || Wajer bis-swiegli, ħbula, kejbils, ċineg immaljati, bragi u bħalhom, ta' ħadid jew azzar, mhux iżolat għall-elettriku || || || 3. Ram u oġġetti derivati minnu Kodiċi tas-SA || Deskrizzjoni 7401 00 00 || Mattes tar-ram; ram tas-siment (ram ippreċipitat) 7402 00 00 || Ram mhux raffinat; anodi tar-ram għall-irfinar elettrolitiku 7403 || Ram raffinat u ligi tar-ram, mhux maħduma 7404 00 || Skart u fdalijiet tar-ram 7405 00 00 || Ligi prinċipali tar-ram 7406 || Trabijiet u qxur ta' ram 7407 || Staneg, vireg u profili tar-ram 7408 || Wajer tar-ram 7409 || Pjanċi, folji jew strixxi tar-ram, ta' ħxuna ta' aktar minn 0,15mm 7410 || Fojl tar-ram (kemm jekk stampat jew rinfurzat b’karta, kartun, plastiks jew materjal simili ta' rinforz kif ukoll jekk le) ta' ħxuna (eskluż kull rinforz) ta' mhux aktar minn 0,15 mm 7411 || Tubi u pajpijiet tar-ram 7412 || Tagħmir ta' tubi u pajpijiet tar-ram (pereżempju, igganċjar, liwjiet minkeb, sleeves) 7413 00 00 || Wajer bis-swiegli, kejbils, ċineg immaljati u bħalhom, tar-ram, mhux iżolati għall-elettriku 4. Nikil u oġġetti derivati minnu Kodiċi tas-SA || Deskrizzjoni 7501 || Mattes tan-nikil, ġebel (sinters) ta' ossidu tan-nikil u prodotti intermedji oħrajn ta' metallurġija tan-nikil 7502 || Nikil mhux maħdum 7503 00 || Skart u fdal tan-nikil 7504 00 00 || Trabijiet u qxur tan-nikil 7505 || Staneg, vireg, profili u wajer tan-nikil 7506 || Plakki, folji, strixxi u fojl tan-nikil 7507 || Tubi, pajpijiet u tagħmir ta' tubi jew pajpijiet (pereżempju, igganċjar, liwjiet minkeb, sleeves) tan-nikil 5. Aluminju Kodiċi tas-SA || Deskrizzjoni 7601 || Aluminju mhux fondut 7602 || Skart u fdal tal-aluminju 7603 || Trabijiet u qxur tal-aluminju 7604 || Staneg, vireg u profili tal-aluminju 7605 || Wajer tal-aluminju 7606 || Pjanċi, folji u strixxi tal-aluminju, eħxen minn 0,2 mm 7607 || Fojl tal-aluminju (kemm jekk stampat bi sfond ta' karta, kartonċin, plastik jew materjali simili ta' sfondi kif ukoll jekk le) ta' ħxuna (eskluż kwalunkwe sfond) ta' mhux aktar minn 0,2 mm 7608 || Tubi u pajpijiet tal-aluminju 7609 00 00 || Tagħmir għal tubi u pajpijiet tal-aluminju (pereżempju, igganċjar, liwjiet minkeb, sleeves) 7614 || Wajer bis-swiegli, kejbils, ċineg immaljati u bħalhom, tal-aluminju, mhux iżolati għall-elettriku 6. Ċomb Kodiċi tas-SA || Deskrizzjoni 7801 || Ċomb mhux maħdum 7802 00 00 || Skart u fdalijiet taċ-ċomb 7804 || Pjanċi, folji, strixxi u fojl taċ-ċomb; trabijiet u laqx taċ-ċomb || 7. Żingu Kodiċi tas-SA || Deskrizzjoni 7901 || Żingu mhux maħdum 7902 00 00 || Skart u fdalijiet taż-żingu 7903 || Frak, trab jew laqx taż-żingu 7904 00 00 || Staneg, vireg, profili u wajer taż-żingu 7905 00 00 || Pjanċi, folji, strixxi u fojl taż-żingu || 8. Landa Kodiċi tas-SA || Deskrizzjoni 8001 || Landa mhux maħduma 8002 00 00 || Skart u fdal tal-landa 8003 00 00 || Staneg, vireg, profili u wajer tal-landa || 9. Metalli oħra ta' bażi, ċermeti u artikoli tagħhom Kodiċi tas-SA || Deskrizzjoni 8101 || Tungstenu (wolfram) u oġġetti derivati minnu, inklużi skart u fdal 8102 || oġġetti derivati minnhom 8103 || Tantalu u oġġetti derivati minnu, inklużi skart u fdal 8104 || Magneżju u oġġetti derivati minnu, inklużi skart u fdal 8105 || Molibdenu u oġġetti derivati minnu, inklużi skart u fdal Tantalu u oġġetti derivati minnu, inklużi skart u fdal 8106 00 || Manjeżju u oġġetti derivati minnu, inklużi skart u fdal 8107 || Kadmju u oġġetti derivati minnu, inklużi skart u fdal 8108 || Titanju u oġġetti derivati minnu, inklużi skart u fdal 8109 || Bismut u oġġetti derivati minnu, inklużi skart u fdal 8110 || Titanju u oġġetti derivati minnu, inklużi skart u fdal 8111 00 || Antimonju u oġġetti derivati minnu, inklużi skart u fdal 8112 || Berillju, kromju, ġermanju, vanadju, gallju, ħafnju, indju, nijobju (kolombju), renju u tallju, oġġetti derivati minn dawn il-metalli, inklużi skart u fdal 8113 00 || Ċermeti u oġġetti derivati minnhom, inklużi skart u fdal" [1] ĠU L 195, 27.7.2010, p. 39. [2] ĠU L 88, 24.3.2012, p. 1. [3] ĠU L 282, 16.10.2012, p. 58. [4] ĠU L 134, 29.5.2009, p. 1.